Et flertal i Vesthimmerland Kommunens børne- og skoleudvalg er enige om, at skolerne i Blære, Overlade og Strandby skal lukkes.

Alt håb synes nu ude for tre små skoler i Vesthimmerlands Kommune. Et flertal i kommunens børne- og skoleudvalg er enige om, at skolerne i Blære, Overlade og Strandby skal lukkes. - Vi er blevet enige om, at indstille Blære, Overlade og Strandby til at lukke den 1/8 2016, siger Henrik Dalgaard, der er formand for Børne og skoleudvalget for konservative. Det er de konservative, Socialdemokraterne og SF, der tirsdag eftermiddag besluttede at lukke de tre skoler. - Det har selvfølgelig store omkostninger for eleverne, men nu vil vi samle kræfterne på, at gøre de eksisterende skoler bedre i kommunen, siger Henrik Dalgaard. Kommunalbestyrelsen skal endeligt godkende lukningen.